CELEX: C2004/251/31
Language: el
Date: 2004-10-09 00:00:00
Title: Διάταξη του Προέδρου του Πρωτοδικείου, της 2ας Ιουλίου 2004, στην υπόθεση T-422/03 R II, Enviro Tech Europe Ltd και Enviro Tech International Inc. κατά Επιτροπής των Ευρωπαϊκών Κοινοτήτων (Ασφαλιστικά μέτρα — Οδηγίες 67/548/ΕΟΚ και 2004/73/ΕΚ — Προϋποθέσεις παραδεκτού)

9.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 251/17
            
         
      ΔΙΆΤΑΞΗ ΤΟΥ ΠΡΟΈΔΡΟΥ ΤΟΥ ΠΡΩΤΟΔΙΚΕΊΟΥ
   
   της 2ας Ιουλίου 2004
   στην υπόθεση T-422/03 R II, Enviro Tech Europe Ltd και Enviro Tech International Inc. κατά Επιτροπής των Ευρωπαϊκών Κοινοτήτων
   (Ασφαλιστικά μέτρα - Οδηγίες 67/548/ΕΟΚ και 2004/73/ΕΚ - Προϋποθέσεις παραδεκτού)
   (2004/C 251/31)
   Γλώσσα διαδικασίας: η αγγλική
   Στην υπόθεση T-422/03 R II, Enviro Tech Europe Ltd, με έδρα το Surrey (Ηνωμένο Βασίλειο), Enviro Tech International Inc., με έδρα το Σικάγο (Ηνωμένες Πολιτείες), εκπροσωπούμενες από τους C. Mereu και K. Van Maldegem, δικηγόρους, κατά Επιτροπής των Ευρωπαϊκών Κοινοτήτων (εκπρόσωποι: X. Lewis και F. Simonetti, με τόπο επιδόσεων στο Λουξεμβούργο), με αντικείμενο αίτηση περί, πρώτον, «της μη καταχωρίσεως του nPB» στην εικοστή ένατη προσαρμογή στην τεχνική πρόοδο της οδηγίας 67/548/ΕΟΚ του Συμβουλίου, της 27ης Ιουνίου 1967, περί προσεγγίσεως των νομοθετικών, κανονιστικών και διοικητικών διατάξεων που αφορούν στην ταξινόμηση, συσκευασία και επισήμανση των επικινδύνων ουσιών (EE ειδ. έκδ. 13/001, σ. 34), δεύτερον, της αναστολής εκτελέσεως της μνείας του nPB στην οδηγία 2004/73/ΕΚ της Επιτροπής, της 29ης Απριλίου 2004, σχετικά με την προσαρμογή στην τεχνική πρόοδο, για εικοστή ένατη φορά, της οδηγίας 67/548 (ΕΕ L 152, σ. 1), και, τρίτον, διατάξεως λήψεως άλλων προσωρινών μέτρων, ο Πρόεδρος του Πρωτοδικείου εξέδωσε στις 2 Ιουλίου 2004 διάταξη με το ακόλουθο διατακτικό:
   
               1.
            
            
               Απορρίπτει την αίτηση λήψεως ασφαλιστικών μέτρων.
            
         
               2.
            
            
               Επιφυλάσσεται ως προς τα δικαστικά έξοδα.